सैनिक विश्राम गृह में जिला सैनिक कल्याण अधिकारी कै.रंजीत सेठ की मौजूदगी में सोमवार को शिविर का आयोजन किया गया। इस दौरान उन्होंने पूर्व सैनिकों के पहचान पत्र एवं उनके आश्रितों की पेंशन, छात्रवृत्ति, विधवा, दिव्यांग पुत्र को मिलने वाली पेंशन की जानकारी दी। पूर्व सैनिकों ने पेंशन में आने वाली दिक्कतों को अधिकारियों के समक्ष उठाया। छात्रवृति फार्म जमा कर विधवाओं के आइकार्ड बनवाए गए। साथ ही स्थायी निवास में बदलाव संबंधी व्यवहारिक दिक्कतों का समाधान किया गया। इस मौके पर सैनिक संगठन अध्यक्ष केएस खनका, कैप्टन जीवन सिंह, हीरा चंद, दर्शन कुमार, नवीन तिवारी, मोहन चंद, सुदर्शन सिंह, विसन सिंह, रमेश लाल, किशन चंद आदि मौजूद थे।